Yevropa Ittifoqi davlatlari Turkiyaga bu mamalakat hududidagi suriyalik qochqinlarga yashash sharoitlarini yaratib berishi uchun 3 mlrd dollar miqdorida mablag‘ ajratishi mumkin. Bu haqda Anqara bilan hamkorlik masalalari muhokama qilinga YeI sammiti vaqtida Germaniya kansleri Angela Merkel ma’lum qilgan. Uning so‘zlariga ko‘ra, bu sammitda Turkiyaning YeIga a’zo bo‘lishi masalasi muhokama etilgan. Shuningdek, Merkel o‘z chiqishi vaqtida Turkiya shu vaqtgacha qochqinlar uchun 7 mlrd yevro sarflab bo‘lganini qayd etgan. Turkiyaga shu vaqtgacha bu muammoga qarshi kurashishi uchun 1 mlrd yevro yordam mablag‘i ajratilgan.